Bigg Boss 13: बिग बॉस में दिखेगा 'बेड फ्रेंड्स फॉरऐवर' का कॉन्सेप्ट, यूं चुने जाएंगे पार्टनर  
बिग बॉस हो गया है शुरू
सलमान खान की धमाकेदार एंट्री 
ये कॉन्सेप्ट आएगा नजर
बिग बॉस 13 (Bigg Boss 13) का आगाज हो चुका है, और सलमान खान ने धमाकेदार एंट्री की है. सलमान खान के डांस के साथ सीजन की शुरुआत हुई. बिग बॉस 13 में सबसे पहली एंट्री टीवी एक्टर सिद्धार्थ शुक्ला की हुई. जिसके बाद राइटर सिद्धार्थ डे आए जिन्होंने कई सीरियल लिखे हैं. यही नहीं इसके बाद टीवी एक्टर पारस आए और फिर अनु मलिक के भाई अबू मलिक ने एंट्री मारी. इसके बाद मॉडल असीम रियाज ने एंट्री मारी. इस तरह बिग बॉस में सबसे पहले पुरुष कंटेस्टेंटों की एंट्री हुई. 
बिग बॉस 13 (Bigg Boss 13) में नया इस बार बहुत ही जोरदार ट्विस्ट रखा गया है, और इस बार 'बेड फ्रेंड्स फॉरऐवर (BFF)' का कॉन्सेप्ट इंट्रोड्यूस करवाया गया है. इसकी वजह से जबरदस्त रोमांच रहने वाला है, और यह कॉन्सेप्ट जबरदस्त हंगामा मचाने वाला है. इसमें बताया जाएगा कि घर का कौन-सा सदस्य किस सदस्य के साथ अपना बेड शेयर करेगा. हर प्रतियोगी को बीएफएफ वाला एक कलर टैग दिया जाएगा और इसके बाद कहा जाएगा कि घर के अंदर जाकर अपना बेड पार्टनर ढूंढिए.
इस तरह बिग बॉस 13 (Bigg Boss 13) में अभी यह मसाला चल ही रहा होगा कि तभी अमीषा पटेल भी एंट्री कर देंगी, और उनका रहस्य काफी समय तक कायम रहने वाला है.